ai4bharat/Pralekha huggingface dataset:
गृह मंत्रालय
केंद्रीय गृहमंत्री अमित शहा यांनी कोलकाता येथील भारत सेवा आश्रम संघात प्रणवानंदजी यांना आदरांजली वाहिली आणि गुरुंचा आशीर्वाद घेतला
नवी दिल्ली, 18 फेब्रुवारी 2021
केंद्रीय गृहमंत्री अमित शहा यांनी आज कोलकाता येथील भारत सेवा आश्रम संघात जाऊन प्रणवानंदजी यांना आदरांजली वाहिली आणि गुरुंचा आशीर्वाद घेतला. आजचा दिवस खूप महत्वाचा आहे कारण आज आचार्य रामकृष्ण परमहंस आणि चैतन्य महाप्रभु यांचा वाढदिवस आहे असे अमित शहा यावेळी म्हणाले. युगाचार्य प्रणवानंदजींनी ज्या ठिकाणी आपल्या आयुष्यातील प्रदीर्घ काळ घालवला त्या ठिकाणी येण्याचे मला सौभाग्य मिळाले. देशाला जेव्हा सर्वात जास्त आवश्यकता होती अशा वेळी युगाचार्य प्रणवानंदजी यांनी स्वधर्म आणि स्वराज याची कल्पना मांडली. शाह म्हणाले की फाळणी नंतरही हे क्षेत्र भारताशी जोडलेले राहिले. त्यावेळी प्रणवानंद जी यांनी डॉ.श्यामा प्रसाद मुखर्जी यांना प्रेरित केले. प्रणवानंद भारत सेवाश्रम संघाने तरुणांमध्ये देशभक्ती, धार्मिक जाणीव, आत्मविश्वास, सेवा, समर्पण आणि त्याग या गुणांचा विकास करण्यासाठी देशव्यापी मोहीम राबविली आणि 105 वर्षांपूर्वी पेरलेल्या या बीजाचा आज वटवृक्ष झाला आहे. येथील सेवादारांनी धर्म आणि जातीपलीकडे जाऊन लोकांची सेवा केली आहे.
M.Chopade/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 78
प्रधान वैज्ञानिक सल्लागार कार्यालय, भारत सरकार
बिल आणि मेलिंडा गेट्स फाउंडेशनचे सह-अध्यक्ष आणि विश्वस्त बिल गेट्स यांनी प्रा. अजय सूद यांची घेतली भेट
नवी दिल्ली, 1 मार्च 2023
गेट्स फाऊंडेशनचे सह-अध्यक्ष आणि विश्वस्त बिल गेट्स यांनी भारत सरकारच्या प्रमुख वैज्ञानिक सल्लागारांच्या कार्यालयाला भेट दिली. प्रा. अजय के सूद यांना भेटून गेट्स यांनी प्राधान्यक्रम समजून घेतले आणि पुढील सहकार्यांबाबत जाणून घेतले.
त्यांच्या भेटीदरम्यान, प्रा. सूद यांनी पीएसएच्या कार्यालयाच्या कार्याची माहिती दिली. राष्ट्रीय आरोग्य अभियान, क्वांटम तंत्रज्ञान, उपजिविका, हरित हायड्रोजन, एक राष्ट्र एक सबस्क्रिप्शन इत्यादींचा यात समावेश होता. फाउंडेशनसोबत आरोग्य अभियान , कचऱ्यातून संपत्ती निर्माण प्राधान्यक्रम यावर मुख्यत्वे चर्चा केंद्रित होती.
विज्ञान आणि तंत्रज्ञान उपक्रमांवर लक्ष केंद्रित केल्याबद्दल गेट्स यांनी कौतुक केले. भारत सरकारच्या आगामी वन हेल्थ मिशन संदर्भातील प्रयत्नांना आणि रोग नियंत्रणासाठी पर्यावरणीय देखरेख ठेवण्याच्या शक्तीला पाठबळ देण्यासाठी त्यांनी स्वारस्य व्यक्त केले. प्राण्यांचे आरोग्य, रोगाचे प्रारुपीकरण आणि नवीन निदान तंत्रज्ञान यावर त्यांनी नवकल्पनांच्या गरजेवर भर दिला. या क्षेत्रांमध्ये देशांतर्गत आणि जागतिक आव्हानांना तोंड देण्यासाठी भारतासाठी असलेल्या संधीवरही त्यांनी भर दिला.
गेट्स यांच्यासमवेत यावेळी ग्लोबल हेल्थचे अध्यक्ष डॉ ट्रेव्हर मुंडेल, भारतातील संचालक हरी मेनन आणि डिजिटल आणि आरोग्य नवोन्मेषाच्या उपसंचालक हरीश अय्यर होते. पीएसए कार्यालयाच्या वैज्ञानिक सचिव डॉ  परविंदर मैनी; डॉ प्रीती बंजाल;सल्लागार/शास्त्रज्ञ 'जी'; डॉ मोनोरंजन मोहंती, सल्लागार/शास्त्रज्ञ 'जी'; डॉ केतकी बापट, सल्लागार/शास्त्रज्ञ 'जी'; डॉ सिंदुरा गणपती, पीएसएचे पाहुणे फेलो; डॉ. सपना पोटी, संचालिका, स्ट्रॅटेजिक अलायन्सेस विभाग आणि इतर अधिकारी यांची त्यांनी भेट घेतली.
S.Bedekar/V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 133
कृषी मंत्रालय
जी-20 च्या कृषी कार्यगटांतर्गत कृषी मंत्र्यांची 3 दिवसीय बैठक आजपासून हैदराबादमध्ये सुरू
नवी दिल्ली, 15 जून 2023
जी-20 च्या कृषी कार्यगटांतर्गत कृषी मंत्र्यांची 3 दिवसीय बैठक आजपासून हैदराबाद येथे सुरू झाली. या बैठकीत सदस्य देश, निमंत्रित देश आणि आंतरराष्ट्रीय संस्थांचे 200 हून अधिक प्रतिनिधी सहभागी झाले आहेत. बैठकीत कृषी प्राधान्य क्षेत्रांवर चर्चा केली जात आहे आणि ही क्षेत्रे यावर्षीच्या कृषी कार्यगटांसाठी आधारभूत आहेत, असे केंद्रीय कृषी आणि शेतकरी कल्याण मंत्री नरेंद्र सिंह तोमर यांनी पत्रकार परिषदेत सांगितले. पंतप्रधान नरेंद्र मोदी यांच्या नेतृत्वाखाली भारताची अन्न सुरक्षा आणि पोषणासाठी पूर्ण वचनबद्धता आहे, त्यानुसार धोरणे तयार केली आहेत आणि त्याची यशस्वी अंमलबजावणीही केली जात आहे, असे तोमर यांनी सांगितले.
तोमर यांनी कृषी कार्यगटाच्या प्राधान्य क्षेत्रांची माहिती दिली.  अन्न सुरक्षा आणि पोषण  शाश्वत शेती तसेच हरित आणि हवामान लवचिक शेतीला वित्तपुरवठा करणे, हवामान स्मार्ट दृष्टीकोन असलेले तंत्रज्ञान आणि शेती प्रणाली  लहान आणि अल्पभूधारक शेतकरी, महिला आणि तरुणांसाठी पायाभूत सुविधा मजबूत करणे.  कृषी परिवर्तनासाठी डिजिटलायझेशन या चार क्षेत्रांवर बैठकीच्या वेगवेगळ्या सत्रांमध्ये चर्चा केली जात आहे, असे त्यांनी सांगितले.
कृषी क्षेत्रात भारत अतिशय समृद्ध आणि शक्तिशाली आहे, जागतिक पातळीवर कृषी क्षेत्राच्या हितासाठी भारत आपले ज्ञान आणि अनुभव सामायिक करतो आणि भविष्यातही हे करण्यासाठी भारत सज्ज आहे असे त्यांनी पुढे सांगितले, कृषी क्षेत्रात प्रभावी धोरणे अंमलात आणली, पथदर्शी कार्यक्रम राबवले, आपल्या अन्न व्यवस्थेसाठी व्यावहारिक आणि शाश्वत उपाय लागू केले असेही ते म्हणाले.
मंत्री आणि महासंचालकांसह जी 20 सदस्य देश, आमंत्रित देश आणि आंतरराष्ट्रीय संस्थांचे 200 हून अधिक प्रतिनिधी या बैठकीला उपस्थित होते.
S.Patil/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
जलशक्ती मंत्रालय
जलशक्ती मंत्रालयाकडून मास कम्युनिकेशन अभ्यासक्रमाच्या विद्यार्थ्यांसाठी इंटर्नशिप कार्यक्रम जाहीर
जलशक्ती मंत्रालयाच्या जलसंपदा, नदी विकास आणि गंगा पुनरुज्जीवन विभागाने इंटर्नशिप कार्यक्रमासाठी मान्यताप्राप्त संस्था आणि विद्यापीठांमधील मास कम्युनिकेशनच्या विद्यार्थ्यांकडून अर्ज मागवले आहेत. निवडलेल्या उमेदवारांना विभागाच्या मीडिया आणि सोशल मीडिया कामांमध्ये सहभागी होण्याची संधी देणारा हा अल्प-कालीन इंटर्नशिप कार्यक्रम आहे.
जे विद्यार्थी, मास कम्युनिकेशन किंवा पत्रकारिता या विषयातील बीए/एमए अभ्यासक्रमांमध्ये किंवा एमबीए  {मास कम्युनिकेशन किंवा पत्रकारितेत पदवी घेतली आहे} चे शिक्षण घेत आहेत किंवा ज्या विद्यार्थ्यांनी कोणत्याही मान्यताप्राप्त महाविद्यालय/विद्यापीठातून उपरोक्त अभ्यासक्रमांमध्ये त्यांचे पदवी शिक्षण पूर्ण केले आहे ते मार्गदर्शक तत्त्वांमध्ये नमूद अटींच्या अधीन पात्र आहेत.
इंटर्नशिपचा कालावधी तीन ते सहा महिन्यांचा असेल. निवडलेल्या उमेदवारांना प्रति महिना 10,000/- रुपये मानधन आणि इंटर्नशिपचे प्रमाणपत्र दिले जाईल. अर्ज करण्याची अंतिम तारीख 15 सप्टेंबर 2023 आहे. इंटर्नशिपसाठी अर्ज करू इच्छिणारे फॉर्म डाउनलोड करू शकतात आणि इतर तपशील पुढील लिंकवर पाहू शकतात: https://jalshakti-dowr.gov.in/document/notice-for-internship-of- mass-communication-last-date-15-sep-2023/.
पेट्रोलियम आणि नैसर्गिक वायू मंत्रालय
जी-20 ऊर्जा मंत्र्यांची असाधारण बैठक
नवी दिल्ली, 10 एप्रिल 2020
पेट्रोलियम व नैसर्गिक वायू आणि पोलाद मंत्री धर्मेंद्र प्रधान 10 एप्रिल 2020 रोजी जी-20 ऊर्जा मंत्र्यांच्या असाधारण आभासी बैठकीत सहभागी झाले होते. जी -20 अध्यक्ष पदाच्या क्षमतेत आणि सौदी अरेबियाचे ऊर्जामंत्री प्रिन्स अब्दुलाझीझ यांच्या अध्यक्षतेखाली सौदी अरेबियाने ही बैठक बोलविली होती. या बैठकीला जी-20 देशांचे ऊर्जा मंत्री, अतिथी देश आणि ओपीईसी, आयईए सारख्या आंतरराष्ट्रीय संघटनांचे प्रमुख बैठकीला उपस्थितीत होते.
जी-20 ऊर्जा मंत्र्यांनी स्थिर ऊर्जा बाजारपेठेची खात्री देणाऱ्या मार्गांवर आणि उपायांवर लक्ष केंद्रित केले आहे. कोविड-19 साथीच्या आजारामुळे उद्भवलेल्या परिस्थितीमुळे मागणीवर परिणाम होऊन मागणीत घट झाली आहे तसेच चालू असलेल्या अतिरिक्त उत्पादना संबधित अनेक बाबींमुळे बाजारपेठेवर परिणाम झाला आहे.
या बैठकीत पंतप्रधान नरेंद्र मोदी यांनी जी -20 च्या आव्हानात्मक अडचणींवर मात करण्यासाठी विशेषत: असुरक्षिततेवर मात करण्यासाठी मानव-केंद्रित दृष्टिकोन स्वीकारण्याच्या आवाहनाचा पुनरुच्चार केला.
या संदर्भात बोलतांना प्रधान यांनी २३ बिलियन अमेरिकन डॉलरच्या मदत पॅकेजचा भाग म्हणून उज्वला योजनेंतर्गत 80.3 मिलियन गरीब कुटुंबांना मोफत एलपीजी सिलेंडर देण्याच्या पंतप्रधान नरेंद्र मोदी यांच्या निर्णयाला अधोरेखित केले. भारत हे जागतिक उर्जेचे मागणी केंद्र होते आणि राहील यावर त्यांनी यावेळी जोर दिला. आमचा धोरणात्मक पेट्रोलियम साठा पूर्ण करण्याच्या भारत सरकारच्या प्रयत्नांवरही त्यांनी प्रकाश टाकला.
चालू उर्जा बाजारपेठेच्या चढउतारांच्या संदर्भात मंत्री म्हणाले की, उत्पादकांसाठी वाजवी आणि ग्राहकांना परवडणाऱ्या अशा स्थिर तेल बाजारपेठेसाठी भारताने कायमच समर्थन केले आहे. दीर्घकालीन टिकवासाठी आवश्यक असलेल्या पुरवठा बाजूच्या घटकांमध्ये संतुलन साधण्यासाठी ओपेक आणि ओपेक प्लस देशांच्या सामूहिक प्रयत्नांचे त्यांनी कौतुक केले. उपभोग आधारित मागणी पुनर्प्राप्ती साठी तेलाच्या किंमती परवडणाऱ्या स्तरावर असाव्यात असा आग्रह त्यांनी यावेळी केला.
जी -20 ऊर्जा मंत्र्यांच्या बैठकीत संयुक्त निवेदनाचा अवलंब केला जाईल, ज्यात पुढील टप्प्यांवरील जी -20 ऊर्जा मंत्र्यांना सल्ला देण्यासाठी कृती दल स्थापन करण्याचा प्रस्ताव देण्यात आला आहे आणि येत्या काही दिवसांमध्ये त्यामध्ये क्रियाशील राहण्याचे मान्य करण्यात आहे.
B.Gokhale/S.Mhatre/D.Rane
(Visitor Counter : 156
निती आयोग
अटल न्यू इंडिया चॅलेंजसाठी नीती आयोग अर्ज मागवणार
नवी दिल्ली, 25 एप्रिल 2018
अटल नवकल्पना अभियानाअंतर्गत नीती आयोग, येत्या 26 तारखेला अटल न्यू इंडिया चॅलेंजचा प्रारंभ करणार आहे.
अटल न्यू इंडिया चॅलेंज, पाच मंत्रालयांच्या सहकार्याने राबविले जाणार आहे. हवामान बदलाशी सुसंगत शेती, कचरा व्यवस्थापन यासारख्या 17 क्षेत्रात, आधुनिक तंत्रज्ञानाचा उपयोग करत, विक्री योग्य उत्पादने तयार करण्यासाठी संभाव्य नवकल्पनाकार, सूक्ष्म, लघू आणि मध्यम उद्योग क्षेत्र, स्टार्ट अप्सकडून अटल नवकल्पना अभियानाअंतर्गत अर्ज मागवले जाणार आहेत.
निर्मिती, तंत्रज्ञान याबाबत क्षमता दर्शवणाऱ्या अर्जदाराला एक कोटी रुपयांपर्यंतचे अनुदान मंजूर केले जाईल. याशिवाय या अनुदानाला उत्पादनाच्या विविध टप्प्यावरही आवश्यक ती मदत केली जाणार आहे.
26 तारखेला होणाऱ्या कार्यक्रमाला केंद्रीय भूपृष्ठ वाहतूक मंत्री नीतीन गडकरी, केंद्रीय कृषी मंत्री राधा मोहन सिंह, केंद्रीय गृहनिर्माण राज्यमंत्री हरदीप सिंह पुरी, पेयजल आणि स्वच्छता राज्यमंत्री एस.एस.अहलूवालिया, नीती आयोगाचे उपाध्यक्ष राजीव कुमार, अटल नवकल्पना अभियानाचे संचालक रामनाथन रामानन्, नीती आयोगाचे मुख्य कार्यकारी अधिकारी अमिताभ कांत उपस्थित राहणार आहेत.
N.Sapre/N.Chitale/D.Rane
(Visitor Counter : 73
रस्ते वाहतूक आणि महामार्ग मंत्रालय
ईव्ही चार्जिंग स्टेशन्सच्या सुरक्षेबाबत
नवी दिल्ली, 16 मार्च 2023
इतर कोणत्याही तांत्रिक अनुप्रयोगाप्रमाणे, इलेक्ट्रिक वाहन चार्जिंग स्टेशन देखील सायबर-हल्ला आणि सायबर सुरक्षेच्या घटनांचे बळी ठरू शकतात. ‘द इंडियन कॉम्प्युटर इमर्जन्सी रिस्पॉन्स टीम ला भारतातील सायबर सुरक्षा घटनांचा मागोवा घेणे आणि त्यांचे निरीक्षण करणे बंधनकारक आहे. त्यांना इलेक्ट्रिक वाहन चार्जिंग स्टेशन्समध्ये वापरली जाणारे उत्पादने आणि त्यांच्या वापराची प्रणाली भेदण्यासंबंधी अहवाल प्राप्त झाले आहेत. यावर सीईआरटी-इन यांनी उपाययोजना सुचवल्या आहेत. त्याचबरोबर असुरक्षिततेविषयी टिप्पणी जारी केली आहे. सीईआरटी-दन नवनवीन सायबर धोके/असुरक्षा आणि सतत केली जाणारी पाहणी या आधारावर संगणक आणि नेटवर्क्सचे संरक्षण करण्यासाठी प्रतिउपाय याबाबत सूचना आणि सल्ले देण्यात आले आहेत.
विविध मार्गांनी असलेल्या सायबर सुरक्षा धोक्यांबद्दल सरकार पूर्णपणे जागरूक आहे आणि हॅकिंगच्या समस्येचा सामना करण्यासाठी सक्रियतेने पावले उचलत आहे. नुकत्याच अधिसूचित केलेल्या सायबर सुरक्षा निर्देशामध्ये, आता सर्व घटनांचा अहवाल ‘सीईआरटी-इन’ला अहवाल देणे ‘सीईआरटी- इन’ ने बंधनकारक केले आहे. सीईआरटीने केंद्र सरकारची सर्व मंत्रालये आणि विभाग, राज्य सरकारे आणि त्यांच्या संस्था आणि गंभीर क्षेत्रांद्वारे अंमलबजावणीसाठी सायबर-हल्ले आणि सायबर दहशतवादाचा सामना करण्यासाठी सायबर संकट व्यवस्थापन योजना तयार केली आहे. ‘सीईआरटी-इन’ने माहिती सुरक्षेसाठी सर्वोत्तम पद्धतींच्या अंमलबजावणीसाठी समर्थन आणि तपासणी करण्यासाठी 150 सुरक्षा लेखापरीक्षण संस्थांना पॅनेलमध्ये समाविष्ट केले आहे.
‘सीआरईटी-इन’ ने नोंदवलेल्या आणि ट्रॅक केलेल्या माहितीनुसार, 2018, 2019, 2020, 2021 आणि 2022 या वर्षांमध्ये सायबर सुरक्षा घटनांची संख्या अनुक्रमे - 2,08,456; 3,94,499; 11,58,208; 14,02,83; आणि 13,91,457 इतकी आहे.
याविषयी केंद्रीय रस्ते वाहतूक आणि महामार्ग मंत्री नितीन गडकरी यांनी लोकसभेत एका लेखी उत्तरात ही माहिती दिली.S.Patil/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
कौशल्य विकास आणि उद्यमशीलता मंत्रालय
देशभरात महिला उद्योजकतेला प्रोत्साहन देण्यासाठी सरकारने सुरू केलेले कार्यक्रम
नवी दिल्ली, 8 मार्च 2021
कौशल्य विकास आणि उद्योजकता मंत्रालय  उद्योजकता शिक्षण, प्रशिक्षण, समर्थन आणि उद्योजकता नेटवर्कमध्ये सहज प्रवेश मिळवून देऊन सक्षम परिसंस्था तयार करण्यासाठी प्रधानमंत्री युवा योजना  योजना राबवत आहे. या योजनेत 10 राज्ये आणि 2 केंद्रशासित प्रदेश . यांचा समावेश आहे. परिशिष्ट-I १ मधील तपशिलानुसार उद्योजकता विकास कार्यक्रम  आणि मार्गदर्शन शिबिरे अंतर्गत लाभार्थी  ची राज्यनिहाय माहिती दिली आहे.
यात महाराष्ट्रातील 1533 लाभार्थींचा समावेश असून यात 1038 पुरुष आणि 495 महिला आहेत
कौशल्य विकास आणि उद्योजकता राज्यमंत्री राज कुमार सिंह यांनी आज राज्यसभेत लेखी उत्तरात ही माहिती दिली
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 90
श्रम आणि रोजगार मंत्रालय
कोविड-19 च्या काळात EPFO ने भविष्य निर्वाह निधी  सदस्यत्व दर 10% इतका केल्यामुळे, कर्मचारी आणि कंपन्या दोन्हीच्या हातात अधिक रोकड तरलता
सरकारी क्षेत्र, सार्वजनिक अस्थापना आणि कंपन्या यांच्या सदस्यत्व योगदानाचा वाटा 12 टक्के या जुन्या दराने PMGKY मार्फत केंद्र सरकार भरणार
10 टक्के योगदान दर मे, जून आणि जुलै 2020 या तीन महिन्यांसाठी कायम असेल
नवी दिल्ली, 19 मे 2020
कोविड-19 च्या संसर्गामुळे आणि लॉकडाऊनमुळे निर्माण झालेल्या परिस्थितीत, EPF आणि MP कायदा, 1952 च्या अंतर्गत येणाऱ्या सर्व आस्थापनांना, विशेषतः कर्मचारी आणि मालक या दोघांनाही मदत म्हणून सरकारने अनेक उपाययोजना दिल्या आहेत.
EPF आणि MP कायदा 1952 अंतर्गत, सर्व आस्थापनांसाठी, कंपनी आणि कर्मचारी, EPF मध्ये जे योगदान देतात, त्याचा वाटा 12 टक्क्यांवरुन 10 टक्के करण्यात आला असून 13 मे रोजी, आत्मनिर्भर भारत पॅकेजअंतर्गत केंद्र सरकारने त्याची घोषणा केली होती. यासंदर्भातली अधिसूचना EPFO च्या संकेतस्थळावर TAB- COVID-19 या नावाने उपलब्ध आहे.
EPF योगदानात केलेली कपात केंद्र आणि राज्य सरकारच्या सार्वजनिक क्षेत्रातील कंपन्यांसाठी लागू नाही. किंवा केंद्र अथवा राज्य सरकारच्या अधीन/नियंत्रणात असलेल्या आस्थापनांनाही लागू नाही. या आस्थापनांना 12 टक्के योगदान देणे अनिवार्य आहे.
तसेच, PMGKY च्या लाभार्थ्यांसाठी देखील लागू नाही. कारण त्यांच्यासाठी असलेला EPF आणि EPS योगदान, म्हणजेच संपूर्ण 24 टक्के योगदान, केंद्र सरकारद्वारेच दिले जात आहे.
मूळ वेतनाच्या 12 टक्के योगदानात 10 टक्यांपर्यंत कपात करण्याच्या निर्णयामागे, 6.5 लाख आस्थापनांच्या 4.3 कोटी कर्मचारी/मालकांना लाभ मिळावा या दृष्टीने घेण्यात आला आहे. सध्या निर्माण झालेल्या रोकड टंचाईच्या परिस्थितीत तरलता निर्माण करण्याचा सरकारचा हेतू आहे.
सदस्यत्व योगदानात 2 टक्क्यांची कपात केल्यामुळे, कर्मचाऱ्याला सध्या अधिक वेतन मिळू शकेल, म्हणजेच, त्याच्या हातात अधिक पैसा राहील, तसेच कंपन्यांवर देखील योगदानाचा ताण कमी पडेल.
कॉस्ट टू कंपनी मॉडेल नुसार, जर 10000 रुपये मासिक भविष्य निर्वाह भत्ता असेल, तर कर्मचाऱ्यांना कंपनीकडून EPF योगदान म्हणून 200 रुपये अधिक मिळतील. आणि 200 रुपये /- तिच्या/त्याच्या वेतनातून कमी कापले जातील.
EPF योजना, 1952 नुसार, कोणत्याही सदस्याला 10 टक्क्यांपेक्षा जास्त, योगदान देण्याची इच्छा असेल, तर त्याला ते देता येईल. आणि कंपनीला केवळ 10 टक्के भरण्याची मुभा असेल.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 325
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 124.10 कोटी मात्रांचा टप्पा केला पार
गेल्या 24 तासात 80.98 लाख मात्रांचे लसीकरण
रुग्ण बरे होण्याचा दर सध्या 98.36%
गेल्या 24 तासात 8,954 नव्या कोरोना रुग्णांची नोंद.
उपचाराधीन रुग्णांची संख्या 99,023, 547 दिवसांनंतर एक लाखापेक्षा कमी;
साप्ताहिक पॉझिटिव्हिटी दर  गेले 17 दिवस 1% पेक्षा कमी
गेल्या 24 तासात 80,98,716 मात्रांचे कोविड-19 प्रतिबंधक लसीकरण झाल्याने
भारताने 124.10  कोटी मात्रांचा टप्पा पार केला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, 1,28,94,826 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
HCWs
|
|
1st Dose
|
|
1,03,83,861
|
|
2nd Dose
|
|
94,97,716
|
|
FLWs
|
|
1st Dose
|
|
1,83,79,105
|
|
2nd Dose
|
|
1,65,00,848
|
|
Age Group 18-44 years
|
|
1st Dose
|
|
45,94,92,943
|
|
2nd Dose
|
|
22,56,54,139
|
|
Age Group 45-59 years
|
|
1st Dose
|
|
18,49,49,869
|
|
2nd Dose
|
|
12,10,09,097
|
|
Over 60 years
|
|
1st Dose
|
|
11,58,23,193
|
|
2nd Dose
|
|
7,93,96,079
|
|
Total
|
|
1,24,10,86,850
गेल्या 24 तासांत 10,207 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 3,40,28,506
झाली आहे.
परिणामी, भारतात रुग्ण बरे होण्याचा दर 98.36% झाला आहे.
केंद्र आणि राज्य सरकार / केंद्रशासित प्रदेश यांच्या एकत्रित प्रयत्नांचा परिणाम म्हणून सलग 157 दिवसांपासून 50,000 पेक्षा कमी नव्या दैनंदिन रुग्णांची नोंद झाल्याचा कल कायम राहिला आहे.
गेल्या 24 तासात 8,954 नव्या कोरोना रुग्णांची नोंद झाली.
देशातील उपचाराधीन रुग्णांची संख्या सध्या 547 दिवसांनंतर एक लाखापेक्षा कमी असून सध्या ती 99,023 आहे, देशातील आतापर्यंतच्या एकूण बाधित रुग्णसंख्येच्या ती 0.29% आहे. मार्च 2020 पासूनचे हे सर्वात कमी प्रमाण आहे.
गेल्या 24 तासांमध्ये एकूण 11,08,467 चाचण्या करण्यात आल्या. भारताने आतापर्यंत एकूण 64.24  कोटींहून अधिक चाचण्या केल्या आहेत.
देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 0.84% असून गेल्या 17 दिवसांपासून हा दर 1% पेक्षा कमी राहिला आहे. दैनंदिन पॉझिटिव्हिटी दर 0.81% असून गेले 58 दिवस हा दर 2 % पेक्षा कमी आहे आणि गेले सलग 93 दिवस हा दर 3% पेक्षा कमी आहे.
पंतप्रधान कार्यालय
ब्रिटनच्या आगामी पंतप्रधान म्हणून निवड झाल्याबद्दल पंतप्रधानांनी लिझ ट्रस यांचे केले अभिनंदन
नवी दिल्ली, 5 सप्टेंबर 2022
लिझ ट्रस यांची ब्रिटनच्या आगामी पंतप्रधान म्हणून निवड झाल्याबद्दल पंतप्रधान नरेंद्र मोदी यांनी त्यांचे अभिनंदन केले आहे. मोदींनी त्यांना त्यांच्या नवीन भूमिकेसाठी आणि जबाबदारीसाठी शुभेच्छा दिल्या.
पंतप्रधानांनी ट्विट केले आहे;
"ब्रिटनच्या आगामी पंतप्रधान म्हणून निवड झाल्याबद्दल @trussliz यांचे अभिनंदन. मला विश्वास आहे की आपल्या नेतृत्वाखाली भारत- ब्रिटन सर्वसमावेशक धोरणात्मक भागीदारी आणखी मजबूत होईल .आपल्या नवीन भूमिकेसाठी आणि जबाबदाऱ्यांसाठी आपल्याला खूप खूप शुभेच्छा."R.Aghor/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
गोव्यातील प्रसिद्ध फुटबॉलपटू ब्रुनो कुटिन्हो याने मतदार जागरुकतेबाबत लोक संपर्क विभागद्वारा आयोजित पाच दिवसीय मल्टीमीडिया प्रदर्शनाचे उद्घाटन केले
दयानंद बांदोडकर मैदानावर पाच दिवसीय मतदार जागरूकता प्रदर्शनाला प्रारंभ
तुमचे मत, तुमचा अधिकार: प्रदर्शनामधून सक्रिय मतदार सहभागाचे आवाहन
पणजी, 12 जानेवारी 2022
दयानंद बांदोडकर मैदानावर पाच दिवसीय मतदार जागरूकता प्रदर्शनाला प्रारंभ झाला. केंद्र सरकारच्या माहिती आणि प्रसारण मंत्रालयाच्या लोक संपर्क विभाग -गोवा द्वारे हे प्रदर्शन आयोजित केले आहे. आगामी विधानसभा निवडणुकांच्या पार्श्वभूमीवर गोव्यातील मतदारांचा सक्रिय सहभाग सुनिश्चित करण्याच्या उद्देशाने हे प्रदर्शन आयोजित करण्यात आले आहे. 12 जानेवारी 2022 रोजी गोव्यातील पणजी येथे कला अकादमीजवळच्या दयानंद बांदोडकर मैदान येथे गोव्यातील प्रसिद्ध फुटबॉल खेळाडू आणि भारतीय फुटबॉल संघाचा माजी कर्णधार ब्रुनो कुटिन्हो याने मतदार जागरूकतेवरील पाच दिवसीय मल्टीमीडिया प्रदर्शनाचे उद्घाटन केले. या कार्यक्रमात बोलताना कुटिन्हो याने मतदान हा आपला हक्क असल्याचे सांगत सर्वांनी विशेषतः युवा मतदारांनी मोठ्या संख्येने बाहेर पडून आपला मतदानाचा हक्क बजावण्याचे आवाहन केले.
उद्घाटन कार्यक्रमाला प्रमुख पाहुणे म्हणून उपस्थित असलेले मुख्य निवडणूक अधिकारी कुणाल  म्हणाले की, मतदानासाठी उत्सवाचा उत्साह कायम राखला जावा. निवडणुकीच्या विविध पैलूंबद्दल नागरिकांचे प्रबोधन करण्याचा आणि भारतातील निवडणुकांचा इतिहासाचे दर्शन घडवणारा हा उपक्रम नक्कीच स्वागतार्ह आहे असे ते म्हणाले. निवडणूक आयोग आगामी निवडणुकीसाठी अनुकूल वातावरण तयार करत आहे, विकृत बाबी दूर करून, ज्ञात आणि संभाव्य गुन्हेगारांवर सक्रिय कारवाई केली जात असल्याचे त्यांनी सांगितले. आम्ही मतदान केंद्रांमध्ये पायाभूत सुविधा सुधारत आहोत आणि ज्येष्ठ नागरिक आणि अपंग व्यक्तीसाठी विशेष व्यवस्था करण्यात येत आहे. इथली मतदानाची तारीख 14 फेब्रुवारी ही आहे , त्यामुळे लोकांनी मतदान गांभीर्याने घेतले पाहिजे आणि जगाला दाखवून दिले पाहिजे की त्यांचे मत हे त्यांचे पहिले प्रेम आहे आणि त्यासाठी त्यांनी वचनबद्ध रहायला हवे असे ते म्हणाले.
सध्या सुरू असलेल्या मतदार जागरूकता उपक्रमांचा एक भाग म्हणून या कार्यक्रमात सांस्कृतिक कार्यक्रमाचेही आयोजन करण्यात आले होते. लोक संपर्क अधिकारी रियास बाबू यांच्या हस्ते पाहुण्यांना स्वीप  स्मृतीचिन्ह देऊन गौरवण्यात आले.
हे प्रदर्शन, भारतीय निवडणूक आयोगाच्या  SVEEP कार्यक्रमांतर्गत मुख्य निवडणूक अधिकारी कार्यालय, गोवा यांच्या सहकार्याने आयोजित केले जात आहे. सिस्टीमॅटिक व्होटर्स एज्युकेशन आणि इलेक्टोरल पार्टिसिपेशन प्रोग्राम, जो SVEEP या नावाने ओळखला जातो , हा भारतीय निवडणूक आयोगाच्या मतदार शिक्षण, मतदार जागरूकता आणि भारतात मतदार साक्षरतेला चालना देणारा महत्वाकांक्षी कार्यक्रम आहे.
या प्रदर्शनात सुमारे 40 डिस्प्ले आणि एलईडी वॉल्स आहेत जे निवडणुकीच्या प्रक्रियेची माहिती देतात, अभ्यागतांना प्रक्रिया स्पष्टपणे समजण्यास मदत करतात. या डिस्प्ले मध्ये गोवा आणि देशातील निवडणूक प्रक्रियेचे दुर्मिळ फोटो समाविष्ट आहेत. प्रदर्शनात एक सिग्नेचर वॉल देखील आहे जिथे अभ्यागत त्यांचा ऑटोग्राफ देऊ शकतात.
हे प्रदर्शन रविवार, 16.01.2022 पर्यंत जनतेसाठी खुले आहे.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126
आयुष मंत्रालय
पुण्याच्या बापू भवन इथे गांधी जयंती साजरी
पुण्याची राष्ट्रीय निसर्गोपचार संस्था ही केंद्र सरकारच्या आयुष मंत्रालयाच्या अधीन असलेली, संस्था असून, पुण्याच्या मातोश्री रमाबाई आंबेडकर मार्ग  इथली संस्थेची इमारत “बापू भवन” नावाने ओळखली जाते. या संस्थेत आज- 2 ऑक्टोबर 2022 रोजी, केंद्रीय दूरसंचार मंत्रालयाच्या महाराष्ट्र-गोवा प्रदेशाच्या टपाल विभागासह, संयुक्तरित्या, महात्मा गांधी जयंती साजरी करण्यात आली. यानिमित्त, टपाल कार्यालयाच्या मदतीने, महात्मा गांधी यांच्या जीवनचरित्राशी संबंधित टपाल टिकीटांचे प्रदर्शन आयोजित करण्यात आले आहे. आजपासून चार ऑक्टोबर पर्यंत सकाळी 10 ते संध्याकाळी 6 पर्यंत हे प्रदर्शन सर्वांसाठी खुले असणार आहे.
महात्मा गांधी यांच्या पुतळ्याला पुष्पहार अर्पण करुन, ह्या कार्यक्रमाची सुरुवात झाली. कार्यक्रमाचे प्रमुख पाहुणे पुणे विभागाचे पोस्टमास्टर जनरल गणेश सावळेश्वरकर यांच्या हस्ते समारंभाचे उद्घाटन झाले. यावेळी  अतिरिक्त प्रधान मुख्य वनसंरक्षक अभय नारायण, टपाल सेवेच्या पुणे विभागाच्या संचालिका सिमरन कौर , केंद्रीय सहकार मंत्रालयाच्या अखत्यारीतील वैकुंठ मेहता राष्ट्रीय सहकारी प्रबंध संस्थेच्या संचालिका डॉ. हेमा यादव, ‘इंटरनॅशनल रेअर कलेक्टिंग सोसायटी’चे उपाध्यक्ष राजेंद्र शाह, ज्येष्ठ मानववंशशास्त्रज्ञ आणि गांधीवादी प्रा. आर.के. मुटाटकर, आणि शासकीय पॉलिटेक्निकचे प्राचार्य डॉ. विठ्ठल एस. बांदल यावेळी उपस्थित होते.
संस्थेच्या संचालिका, प्रा. डॉ. के सत्यलक्ष्मी यांनी फळांची परडी आणि शाल देऊन सर्व मान्यवर पाहुण्यांचे स्वागत केले. आपल्या स्वागतपर प्रास्ताविकात, त्यांनी, राष्ट्रीय निसर्गोपचार संस्थेचा महात्मा गांधी यांच्याशी असलेला संबंध उलगडून सांगितला. महात्मा गांधी स्वतः या संस्थेत वास्तव्य करत असत आणि रुग्णांवर उपचारही करत. तसेच इथे त्यांनी निसर्गोपचाराचे अनेक प्रयोगही केले, त्यांनी यावेळी संस्थेतल्या, निसर्गोपचाराशी संबंधित अनेक उपक्रम आणि सुविधांची माहिती दिली.
प्रमुख पाहुणे पुणे विभागाचे पोस्टमास्टर जनरल गणेश सावळेश्वरकर, यांनी सांगितले की आपण जसजसे निसर्गापासून, नैसर्गिक जीवनशैलीपासून दूर जात आहोत, तसतसे आपण आजार आणि विविध रोगांना बळी पडतो आहोत. आपण निसर्गाकडून जेवढे घेतो, तेवढे त्याला परतही द्यायला हवे, असा विचार त्यांनी व्यक्त केला.
इतर वक्त्यांनीही महात्मा गांधी, त्यांचे विचार आणि तत्वे याबद्दल आपली मते व्यक्त केलीत. महात्मा गांधी यांचे तत्वज्ञान केवळ भारतासाठीच नव्हे, तर पृथ्वीवरील सर्व प्राणिमात्र आणि मानवजातीच्या कल्याणासाठी उपयुक्त आहे, असे त्यांनी सांगितले.
मान्यवर पाहुण्यांच्या उपस्थितीत विजेत्यांची घोषणा करुन त्यांना प्रमाणपत्र प्रदान करण्यात आलीत. त्यानंतर ओझोन थेरपी महिला युनिटचे उद्घाटन करण्यात आले. संस्थेच्या विद्यार्थिनीनी यावेळी खादी फॅशन शोचे आयोजन केले होते.